en id nb da de en da de da da da de da id da nb da de en da de da da da de da da de da en da da da da en sv en da da da da da da da da da de sv da da da en da da da da ru da en da da da da da nb da da da en da da en da da fr es it de da fr en da nb de da eu da da da da da de da da da da de da en nb fr
Erasmus+akkreditering: Deltag i vores online Q&A - Central Denmark EU Office
Vi arbejder for Midtjylland i Bruxelles
Vi nærmer os ansøgningsfristen for Erasmus+ akkreditering den 19. oktober 2021. Inden for sektorerne skole, erhvervsskole og voksen er det muligt at ansøge om akkreditering, og i forbindelse med ansøgningsskrivningen dukker nye spørgsmål op. Det er de spørgsmål, som vi sammen med Uddannelses- og Forskningsstyrelsen vil besvare den 6. oktober 2021 på en online Q&A.
Den online Q&A afholdes i samarbejde med Uddannelses- og Forskningsstyrelsen. I vil også kunne høre Anne Blum fra Skanderborg Gymnasium fortælle om sine konkrete erfaringer med det at skrive en ansøgning om Erasmus-akkreditering .
I kan stille jeres spørgsmål til ansøgningsprocessen både når I tilmelder jer og under selve webinaret. Desuden vil I på webinaret blive klogere på, hvordan akkrediteringen kan tilpasses netop jeres organisation eller konsortium.
Fra CDEU vil konsulenterne Elena Nielsen og Julie Sand Jørgensen, som til daglig arbejder indgående med uddannelsesområdet og Erasmus+, deltage.
Fra Styrelsen for Forskning og Uddannelse deltager Alexander Theis Kjærby Andersen, som er fuldmægtig inden for skoleområdet, og som arbejder med Erasmus-indkaldelser målrettet netop skoleområdet i Danmark.
Den online Q&A finder sted onsdag den 6. oktober kl. 14.00-15.00 på platformen Microsoft TEAMS.
Tilmelding og anden praktik
Du tilmelder dig vores online session via linket her.
Fristen er den 4. oktober kl. 12.00.
Du har mulighed for at stille dine spørgsmål allerede i tilmeldingsformularen, og vi udsender mødelink til webinaret efter endt tilmeldingsfrist. Du modtager desuden en reminder dagen før webinaret. Vi gør opmærksom på, at webinaret vil blive optaget.
Hvem er dette arrangement relevant for?
Alle ansøgningsskrivere og for de, der er nysgerrige på Erasmus+akkreditering, inden for skole-, erhvervsskole- eller voksenområdet, for kommuner, skoler, dagtilbud og gymnasier.
14.00-14.10:  Velkommen og kort introduktion til Erasmus+ akkreditering v/Elena Nielsen og Julie Jørgensen
Vi sætter scenen og giver en indflyvning til de award criteria, som ansøgningen vil blive bedømt på, vi fremhæver de horisontale prioriteter, og hvordan de eventuelt kunne besvares i ansøgningsskemaet, og så giver vi et kort oprids af European Education Area.
14.10-14.20: Anne Blum fortæller om Skanderborg Gymnasiums succesfulde akkrediteringsansøgning
Anne Blum er underviser i dansk og engelsk og international koordinator på Skanderborg Gym– nasium. Hun er inviteret med for at fortælle om det at skrive en akkrediteringsansøgning, og her vil Anne tage udgangspunkt i de sværeste spørgsmål, der skulle besvares i ansøgningen.
Vi tager fat på de spørgsmål, som Anne Blums oplæg har afledt.
14.30-14.40: Erasmus Plan v/ Alexander Andersen
Vi dykker ned i Erasmusplanen og forsøger at besvare, hvor detaljeret den skal være, og hvordan den internationale strategi kan supplere.
14.40-14.50:  Aktivitetsskema og budgetkategorier v/Julie Jørgensen og Alexander Andersen
Vi giver et overblik over de budgetposter, som er mulige at ansøge om støtte til, når man har opnået akkreditering, og vi vil komme ind på aktivitetsskemaet, som man skal udfylde, når man skal søge om midler som akkrediteret.
14.50-15.00: Sidste tips og gode råd med på vejen v/Julie Jørgensen og Alexander Andersen
Vi deler gode råd og tips til dig som ansøger og fortæller, hvad du særligt skal være opmærksom på, når du sender din akkrediteringsansøgning ind.
15.00: Slut på dagens program v/Elena Nielsen og Julie Jørgensen.
Lad dig inspirere af Ikast-Brande Gymnasium
Du kan også læse om Ikast-Brande Gymnasium, der er i gang med at ansøge om en Erasmus-akkreditering, og som i artiklen herunder fortæller meget mere om, hvorfor det er så god en mulighed.
Læs hele artiklen på linket her.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
+32 499 48 92 03
+32 485 86 68 06
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu